126 
OPFORDRING TIL NORDISKE BOTANIKERE. 
Foreningens corresponderende Medlem, Prof. F. Crépin i Gent, 
har i længere Tid været ivrigt beskjæftiget med at samle Materia- 
lier til en Monografi af Slægten Rosa. Han har til Brug for sine 
Studier i denne Retning allerede tilveiebragt en betydelig Mængde 
Exemplarer fra de fleste Egne af Europa, men hans Samlinger ere 
for Skandinaviens Vedkommende kun svagt repræsenterede og han 
onsker derfor at træde i Forbindelse med de nordiske Botanikere, 
som have Leilighed til at indsamle og ere villige til at meddele 
ham de vigtigste her i Norden forekommende Arter og Former. 
Han tilbyder da at bestemme disse og at meddele Roser fra andre 
Egne, særligt fra Belgien, til Gjengjæld. 
Som Veiledning til Indsamling af instructive Exemplarer med- 
deler han følgende Regler: Et fuldstændigt Exemplar m a a 
være repræsenteret ved 4 Udviklingsstadier, nemlig: 
1) en blomstrende Gren; 2) en Gren med fuldvoxne, men endnu 
grønne Frugter; 3) en Gren med fuldmodne Frugter; 4) et Rod- 
skud med de for samme characteristiske Torne. Samtlige disse 
Grene maa være tagne af en og samme Plante, og nøi- 
agtigt etiketterede. 
Det tør ventes, at det Værk, der forberedes af en saa skarp- 
sindig Iagttager og grundig Plantekjender som Prof. Crépin, vil 
blive en Vinding for Videnskaben ved at bringe større Klarhed i 
denne vanskelige Slægt, som, uagtet den tidligere 'har været Gjen- 
stand for Undersøgelse og monografisk Behandling af flere Botanikere, 
dog endnu, saavel hvad Arternes Begrændsning som Synonymiken 
angaaer, næsten befinder sig i en chaotisk Tilstand. Det er mig 
derfor en Glæde at kunne forebringe Prof. C. 's Ønske for Tids- 
skriftets Læsere, idet jeg hàaber at det vil blive imødekommet af 
flere Botanikere i de tre nordiske Riger. Enhver som interesserer 
sig for denne Sag og er villig til at yde Bidrag til dens Fremme, 
opfordres derfor til at træde i direkte Forbindelse med Prof. Crépin, 
Gand (Belgique) place d'Artevelde 25. Forsaavidt Nogen maatte 
ønske enkelte sjeldne eller critiske Former tilstillede Prof. C. til 
Bestemmelse og Afbenyttelse ved hans Arbeide , men derimod ikke 
har Leilighed til at samle større Rækker af Former, kan den bo- 
taniske Forenings Bestyrelse tilbyde at modtage slige mindre Sen- 
dinger til Befordring ved den aarlige Plantefordeling, naar de ind- 
sendes saa betimeligt at de kunne afgaae i April — Mai Maaneder. 
Joh. Lange. 
